দুজন বিশ্ববিদ্যালয়ের ছাত্র-ছাত্রী তাদের পড়াতে আগ্রহী হলেন। ২০১৩ সালের ১০ জানুয়ারি কনকনে শীতের এক সকালে ঢাকা বিশ্ববিদ্যালয়ের উল্টো দিকে রমনা কালী মন্দিরের পাশে ১৩টি শিশু নিয়ে মজার ইশকুল যাত্রা করল। প্রথম দিন সেই দুই শিক্ষক পড়াতে এসেছিলেন। তবে এর পর থেকে ব্যস্ততার জন্য আর সময় দিতে পারেননি। ফেসবুক প্রচারণা, বন্ধু-পরিচিতদের সহযোগিতায় স্কুলটি চালিয়ে নিয়েছেন আরিয়ান। আস্তে আস্তে অনেকে যুক্ত হয়েছেন।